મુંબઈઃ જાહેર સ્થળોએ રાષ્ટ્રગીત વગાડવા બાબતે ચાલી રહેલી ચર્ચામાં હવે બોલિવૂડના સિંગર સોનુ નિગમે પણ ઝંપલાવ્યું છે. સોનુએ કહ્યું કે, ”હું દરેક દેશનાં રાષ્ટ્રગીતનું સન્માન કરું છું.” જોકે સોનુનું માનવું છે કે સિનેમા હોલ અને રેસ્ટોરાં રાષ્ટ્રગીત વગાડવા માટે યોગ્ય જગ્યા નથી. સોનુએ એવું પણ કહ્યું કે, ”જો પાકિસ્તાની રાષ્ટ્રગીત વાગતું હોય અને બધા પાકિસ્તાનીઓ ઊભા થઈ જતા હોય તો હું પણ એ દેશ અને એ દેશના લોકોના સન્માનમાં ઊભો થઈ જઈશ. કોઈ પણ દેશના રાષ્ટ્રગીતને એટલું જ સન્માન આપવું જોઈએ, જેટલું પોતાના દેશના રાષ્ટ્રગીતનું કરતા હોઈએ.”